**Contract de servicii**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

1. ***Părţile contractante***

**MUNICIPIUL BUCURESTI**, cu sediul în Bucureşti, B-dul Regina Elisabeta nr. 47, sector 5, cod postal 050013, tel: 021/305.55.00, fax : 021.305.55.87, Cod de înregistrare Fiscală 4267117, având cont bancar RO43TREZ24A510103203030X deschis la Activitatea de Trezorerie şi Contabilitate Publica a Municipiului Bucureşti, reprezentat prin **doamna Gabriela FIREA**, **Primar General**, în calitate de **”Achizitor”**, pe de o parte

**şi**

**……………………………... în calitate de „Prestator”, cu sediul în ………………………., înregistrată la Oficiul Registrului Comerțului sub numărul de ordine …………………….., cod unic de înregistrare ……………….., cont IBAN ……………………….. deschis la ………………, tel. ………………………., fax.…………………, reprezentată prin ……………………………..**

au încheiat prezentul contract de prestare servicii, denumit în continuare ”contractul”,

***2. Definiţii***

În prezentul contract următorii termeni vor fi interpretaţi astfel:

1. ***agent de plată*** – Prestatorul
2. ***contract*** – prezentul contract şi toate anexele sale;
3. ***achizitor şi prestator*** – părţile contractante, aşa cum sunt acestea numite în prezentul contract, respectiv Municipiul Bucuresti, in calitate de achizitor si ............. în calitate de prestator;
4. ***preţul contractului* –** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
5. ***servicii*** *–* activităţi a căror prestare face obiect al contractului, aşa cum sunt prevăzute în caietul de sarcini, respectiv **servicii financiare în legătură cu emiterea şi vânzarea de obligaţiuni destinate refinanţării emisiunii de obligaţiuni municipale scadente la data de 4 Mai 2018**
6. ***durata contractului*** – intervalul de timp în care prezentul contract operează valabil între părţi, potrivit legii, ofertei şi documentaţiei de atribuire;
7. ***lună*** – lună calendaristică; Termenul stabilit pe luni se împlinește în ziua corespunzătorare din ultima lună, iar dacă ultima lună nu are zi corespunzătoare celei în care termenul a început să curgă, termenul se împlinește în ultima zi a acestei luni. Când ultima zi a termenului cade într-o zi nelucrătoare, termenul se prelungește până în prima zi lucrătoare care urmează;
8. ***oferta*** – documentaţia care cuprinde Oferta tehnică şi Oferta financiară;
9. ***oferta publică de valori mobiliare*** – oferta de valori mobiliare definită conform prevederilor Legii nr. 24/2017 privind emitenții de instrumente financiare și operațiuni de piață;
10. ***Ofertă tehnică*** – document al ofertei, elaborat pe baza cerinţelor din caietul de sarcini, stabilite de autoritatea contractantă;
11. ***Ofertă financiară*** – document al ofertei prin care se furnizează informaţiile cerute prin documentaţia de atribuire cu privire la preţ, tarif, alte condiţii financiare şi comerciale;
12. ***rezilierea contractului*** – se intelege desfiinţarea pe viitor a contractului de servicii, fără ca aceasta să aducă atingerea prestaţiilor succesive care au fost făcute anterior rezilierii;
13. ***forţa majoră***– reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinii acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
14. ***zi*** – zi calendaristică; ***an*** – 365 de zile;

***3. Interpretare***

3.1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2. Termenul “*zi*”sau “*zile*” sau orice referire la zile reprezintă zile calendaristice dacă nu se specifică în mod diferit.

***4. Obiectul principal al contractului***

4.1. Prestatorul se obligă să presteze **servicii financiare în legătură cu emiterea şi vânzarea de obligaţiuni destinate refinanţării emisiunii de obligaţiuni municipale scadente la data de 4 Mai 2018,** în perioada convenita, în conformitate cu caietul de sarcini, Oferta tehnică și Oferta financiară şi cu obligatiile asumate prin prezentul contract.

4.2. Prestarea serviciilor în baza prezentului Contract se va realiza în două etape, respectiv:

1. servicii financiare de intermediere în legătura cu emisiunea, oferta/plasamentul și admiterea la tranzacționare a obligațiunilor emise de Municipiul București conform prezentului contract și
2. servicii de agent de plata pentru dobânzi și valoare nominală, care vor fi prestate de către Prestator conform **Anexei 1** la prezentul Contract, ulterior finalizării serviciilor menționate la art. 4.2 lit. a), pe toată durata maturității obligațiunilor emise și vândute.

***5. Prețul contractului***

5.1**.** Prețul convenit pentru îndeplinirea contractului, conform ofertei financiare anexate la prezentul contract este de ............. la care se adaugă **T.V.A.**

***6. Durata contractului. Aplicabilitate***

6.1. Durata contractului de prestări **servicii** **financiare în legătură cu emiterea şi vânzarea de obligaţiuni destinate refinanţării emisiunii de obligaţiuni municipale scadente la data de 4 Mai 2018** este de 10 ani și 4 (patru) luni de la data intrării în vigoare.

6.2. Durata contractului pentru etapa de prestare a serviciilor financiare de intermediere prevăzute la art. 4.2 lit. a) este de la data intrării în vigoare a contractului, până cel târziu data de 30 aprilie 2018;

6.3. Durata contractului pentru etapa de prestare de servicii de agent de plată prevăzute la art. 4.2 lit. b) este de 10 ani și 2 (două) luni de la data realizării emisiunii de obligațiuni care face obiectul serviciilor prestate la art. 4.2 lit. a).

6.4. Prestatorul, în calitate de agent de plată, va rămâne obligat, pe toata durata maturităţii obligaţiunilor emise și vandute, pentru obligaţiile legale şi contractuale ce îi revin în calitate de agent de plată pentru fiecare emisiune de obligaţiuni. Prestatorul este îndreptățit să sub-contracteze o terță parte pentru prestarea serviciilor de agent de plată cu respectarea prevederilor legale aplicabile și a clauzelor prezentului Contract, cu acordul prealabil al Achizitorului.

6.5. Contractul de servicii intră în vigoare la data semnării de către ultima parte și înregistrării lui în Registrul Unic de Contracte de la Direcția Generală Achiziții din cadrul Primăriei Municipiului București.

***7. Executarea contractului***

7.1. Executarea contractului începe după emiterea ordinului administrativ de începere a prestării serviciilor de către Achizitor.

***8.* *Documentele contractului***

8.1 Documentele contractului sunt:

1. Caietul de sarcini;
2. Oferta tehnică și Oferta financiară;
3. Acord de Asociere;
4. Anexa 1 – referitoare la serviciile de agent de plata;

***9. Responsabilitățile prestatorului***

9.1 (1) Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu caietul de sarcini, Oferta sa tehnică și financiară.

(2) Prestatorul se obligă să supravegheze prestarea serviciilor, să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

9.2 Prestatorul este pe deplin responsabil pentru prestarea serviciilor în conformitate cu caietul de sarcini. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.3. Prestatorul are obligatia de a nu folosi în nici un fel şi în nici o măsură personalul angajat al Achizitorului, altfel decat în scopul prezentului Contract sau daca Părţile convin altfel printr-o modalitate prevăzută în contract.

9.4.Prestatorul este obligat să facă toate modificările solicitate de personalul specializat al achizitorului, fără costuri suplimentare şi sa le comunice acestuia în termenele specificate. Prestatorul are dreptul de a refuza operarea modificarilor solicitate de personalul specializat al Achizitorului in situatia in care aceste modificari contravin cadrului legal aplicabil si a practicilor prevalente in domeniul pietei de capital, precum si in situatia in care aceste modificari genereaza riscuri de natura sa pericliteze plasarea cu succes a obligatiunilor; in cazul in care face uz de acest drept Prestatorul trebuie sa motiveze refuzul si nu va raspunde pentru neexecutarea obligatiei de a opera modificarile solicitate.

9.5. În cazul când Prestatorul nu îndeplineşte obligaţiile prevăzute în termenele stabilite, achizitorul va aplica penalităti în conformitate cu art. 11.1. Prestatorul nu va fi obligat la plata penalitatilor in situatia in care depasirea termenelor stabilite se datoreaza in tot sau in parte Achizitorului.

9.6. Prestatorul se obligă să despăgubească Achizitorul in cazul in care, in urma unor reclamaţii şi acţiuni în justiţie, ce rezultă din încălcarea unor drepturi de autor sau de proprietate intelectuală (brevete, nume, mărci înregistrate etc.), legate de echipamentele sau materialele folosite pentru sau în legătură cu serviciile prestate, Achizitorul suportă daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către Achizitor.

9.7. Prestatorul se obligă să remedieze pe cheltuială proprie, la cererea Achizitorului şi în cel mai scurt timp, orice deficienţă în prestarea serviciilor cauzată de neîndeplinirea corespunzătoare a obligaţiilor sale contractuale.

9.8. Prestatorul este obligat să respecte instrucţiunile transmise de către Achizitor, ulterior discutarii si agrearii de comun acord a respectivelor instructiuni intre Parti.

9.9. Prestatorul se obligă să predea documentele elaborate în cadrul contractului în formatul care să permită efectuarea eventualelor modificări/completări şi în format pdf. pentru forma finală a documentaţiei.

9.10. În mod implicit, prin prezentul contract, Prestatorul cedează integral Achizitorului drepturile patrimoniale asupra tuturor materialelor executate potrivit contractului, după plata acestora.

***10. Responsabilitătile achizitorului***

10.1. Achizitorul se obligă să plătească prestatorului pretul convenit în prezentul contract pentru prestarea **servicii financiare în legătură cu emiterea şi vânzarea de obligaţiuni destinate refinanţării emisiunii de obligaţiuni municipale scadente la data de 4 Mai 2018,** în conformitate cu prevederile art. 15 din prezentul contract si cu obligatiile asumate.

10.2. Achizitorul se obligă să receptioneze, potrivit clauzei 12 din prezentul contract, serviciile prestate ce fac obiectul prezentului contract, daca sunt în conformitate cu caietul de sarcini și Oferta tehnică, anexe ale prezentului contract.

10.3. – Achizitorul se obliga să pună la dispoziţia prestatorului orice informaţii/documente pe care acesta le-a solicitat in Oferta tehnică, precum și pe parcursul derularii contractului şi pe care le considera necesare îndeplinirii contractului. Prestatorul nu va raspunde pentru intarzieri in prestarea serviciilor conform prezentului Contract, in cazul in care prestarea respectivelor servicii depinde de furnizarea de catre Achizitor a unor informatii si documente solicitate de Prestator, iar Achizitorul nu a furnizat respectivele informatii si documente in termen de 5 zile lucratoare de la data transmiterii de catre Prestatorul a cererii de documente sau informatii.

***11. Sancţiuni pentru neîndeplinirea culpabila a obligaţiilor. Rezilierea Contractului***

11.1. În cazul în care, din vina sa exclusivă, Prestatorul nu-şi execută obligaţiile asumate prin contract, atunci achizitorul are dreptul de a percepe penalităţi de întârziere în următoarele situaţii:

1. pentru întârzieri în prestarea serviciilor, un cuantum de 0,04% din valoarea contractului pentru fiecare zi de întârziere, până la momentul la care prestatorul efectuează serviciile, cu aplicarea prevederilor art.13.4.
2. pentru neconformităţi în prestarea serviciilor, având în vedere cerinţele/specificaţiile precizate în Caietul de sarcini, un cuantum de 0,04% din valoarea contractului pentru fiecare zi de întârziere calculată până la prestarea serviciilor la standardele asumate prin Oferta tehnică;
3. pentru nerespectarea solicitărilor transmise în scris de direcţia de specialitate pentru a fi luate în considerare în elaborarea documentaţiei, cu luarea in considerare a prevederilor art.9.4 din prezentul Contract, un cuantum de 0,04% din valoarea contractului pentru fiecare zi de întârziere calculată până la prestarea serviciilor;

11.2. Nerespectarea obligaţiilor asumate prin prezentul contract de către una dintre parti, în mod culpabil si repetat, dă dreptul parţii lezate de a cere rezilierea contractului de servicii si de a pretinde plata de daune-interese.

11.3. Achizitorul își rezervă dreptul să rezilieze unilateral contractul, fără încuviinţarea vreunei instanţe judecătoreşti în următoarele cazuri:

1. prestatorul nu îşi îndeplineşte obligaţiile de prestare a serviciilor şi achizitorul nu transmite notificare scrisă Prestatorului că poate continua prestarea serviciilor cu calculul de penalităţi prevăzut la art. 11.1, lit. a);
2. prestatorul nu îşi îndeplineşte obligaţiile contractuale asumate, deşi a fost notificat de Achizitor, Prestatorul primind trei notificări consecutive prin care i se aduce la cunoştinţă faptul că nu şi-a executat sau îşi execută în mod necorespunzător oricare din obligaţiile care îi revin;
3. prestatorul a fost condamnat pentru o infracţiune în legătură cu desfasurarea activitatii pentru care a fost autorizat de catre autoritatea de reglementare si surpaveghere competenta printr-o hotărâre judecătorească definitivă;
4. prestatorul se află în culpă profesională gravă în legătură cu desfasurarea activitatii pentru care a fost autorizat de catre autoritatea de reglementare si surpaveghere competenta, ce poate fi dovedită prin orice mijloc de probă de catre Achizitor;
5. are loc orice modificare organizaţională care implică o schimbare cu privire la persoana juridică, natura sau controlul Prestatorului și care este de natură să aibă un impact negativ semnificativ asupra capacității Prestatorului de a presta serviciile in prezentului Contract, cu excepţia situaţiei în care asemenea modificări sunt înregistrate într-un act adiţional la contractul de servicii;
6. apariţia oricărei alte incapacităţi legale care să împiedice executarea contractului de servicii;
7. în caz de neexecutare culpabila, din vina prestatorului, a obligaţiilor prevăzute la art. 9, daca Achizitorul si-a executat obligatiile ce ii revin sau este gata sa le execute in mod corespunzator, atunci când cuantumul penalităţilor de întârziere este mai mare de 10% din preţul contractului, Achizitorul este îndreptăţit să considere contractul desfiinţat de drept, fără a mai fi necesară punerea în întârziere a Prestatorului, fără încuviinţarea vreunei instanţe judecătoreşti şi fără a mai fi necesara îndeplinirea vreunei formalităţi prealabile. În această situaţie Prestatorul nu este îndreptăţit să solicite niciun fel de daune sau alte sume pe care s-ar considera îndreptăţit să le primească ca urmare a rezilierii contractului potrivit acestei clauze.

11.4. Rezilierea contractului pentru motivele menţionate la art. 11.3 literele a)-g) se va notifica în scris Prestatorului si va deveni efectiva în termen de 30 zile de la data notificării. La momentul rezilierii contractului, Prestatorul va preda toate livrabilele (respectiv rezultatele/produsele serviciilor care fac obiectul prezentului Contract) efectuate pana in momentul rezilierii.

11.5. Achizitorul va avea, până la data rezilierii, aceleaşi obligaţii de plată prevăzute în contract, inclusiv plata serviciilor prestate şi recepţionate până în acel moment.

11.6. În cazul rezilierii contractului Partile vor stabili daunele pe care trebuie să le suporte, conform dispozitiilor contractuale, cu drept de compensare a acestor sume cu alte sume datorate in baza contractului.

11.7**.** În cazul în care nu se pot aplica prevederile art. 11.6. recuperarea daunelor se va face conform prevederilor legale în vigoare la acea data.

11.8. Achizitorul îşi rezervă dreptul de a denunţa unilateral contractul de servicii, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.

11.9. În cazul prevăzut la clauza 11.8, Prestatorul are dreptul de a pretinde numai plata corespunzătoare pentru partea din contract îndeplinita până la data denunţării unilaterale a contractului.

***12. Recepţie şi verificări***

12.1 Achizitorul va verifica modul de prestare a serviciilor pentru a stabili conformitatea lor cu prevederile din Caietul de sarcini și Oferta tehnică, anexe la contract.

12.2 Verificările vor fi efectuate de către Achizitor prin reprezentanţii săi împuterniciţi, în conformitate cu prevederile din prezentul contract, Oferta tehnică şi Caietul de sarcini.

12.3. Recepția pentru serviciile prestate, prevăzute la art. 4.2 lit. a), se realizează după admiterea la tranzacționare a obligațiunilor conform prezentului Contract, prin transmiterea către Achizitor a unui set complet de documente care cuprinde cel puțin decizia de admitere la tranzacționare emisă de Bursa de Valori București S.A., documentele întocmite în vederea emisiunii, ofertei și admiterii la tranzacționare a obligațiunilor şi documentele justificative pentru plățile efectuate de către Prestator în numele Achizitorului, în termen de maximum 5 (cinci) zile lucrătoare de la data admiterii obligațiunilor din respectiva emisiune la tranzacționare, prin Proces-verbal de recepție.

13.4 Recepția pentru serviciile prestate, prevăzute la art. 4.2 lit. b), se realizează anual, după fiecare dată anuală de plată a dobânzii și/sau valorii nominale, în termen de maximum 15 (cincisprezece) zile lucrătoare de la data limită de distribuire a sumelor de bani, prin Proces-verbal de recepție.

12.4. În cazul în care Achizitorul refuză recepția serviciilor din motive imputabile Prestatorului acesta din urmă va remedia deficientele constatate în termen de 7 zile, Achizitorul urmând a face recepția în termenul convenit de la data retransmiterii documentației.

***13. Începere, finalizare, întârzieri, sistare***

13.1. In termen de 1 zi lucratoare de la primirea ordinului administrativ de începere a Contractului din partea Achizitorului, Prestatorul are obligaţia de a începe prestarea serviciilor, prin transmiterea listei iniţiale de informaţii şi documente necesare redactării prospectului.

13.2 Achizitorul poate decide, cu respectarea cadrului normativ incident, să anuleze total sau parţial tranzactiile planificate pentru emiterea de obligatiuni până la obtinerea sumei de 555.000.000 lei, prin transmiterea unei notificării în scris către Prestator, urmand ca in acest caz să achite Prestatorului plata serviciilor prestate pana la momentul notificarii intenţiei de anulare a tranzactiilor viitoare.

13.3 Achizitorul nu are nicio obligaţie de plată către Prestator anterior emiterii de către Achizitor a ordinului de începere a prestării serviciilor.

13.4 Serviciile prestate în baza contractului sau, dacă este cazul, orice fază a acestora prevăzută să fie terminată într-o perioadă stabilită de comun acord, trebuie finalizate în termenul convenit de părţi, termen care se calculează de la data începerii prestării serviciilor.

13.5. Prestatorul este îndreptătit a solicita prelungirea perioadei de prestare a serviciilor sau a oricărei faze a acestora din:

1. orice motive de întârziere ce nu se datorează Prestatorului, sau
2. alte circumstante neobisnuite susceptibile de a surveni, altfel decât prin încălcarea prevederilor contractului de către Prestator.

În această situatie, de comun acord, părtile vor revizui perioada de prestare printr-un act aditional.

13.6 În afara cazului în care Achizitorul este de acord cu o prelungire a termenului de prestare, sau a cazului cand intarzierea se datoreaza neindeplinirii unor obligatii contractuale de catre Achizitor, orice întârziere în îndeplinirea contractului dă dreptul Achizitorului de a solicita Prestatorului penalităţi, conform prevederilor art. 11.1.

***14. Ajustarea pretului contractului***

14.1. Pentru serviciile prestate, plăţile datorate de achizitor prestatorului sunt conform prețului declarat în Oferta financiară, anexă la contract.

14.2. Pretul contractului este ferm, in lei.

14.3. Nu se accepta ajustarea pretului contractului.

***15. Modalităţi de plată şi recuperarea creanţelor de la prestator***

15.1. Plata se va face în lei, pe bază de facturi, cu ordin de plată, după prestarea, predarea si receptia serviciilor pe baza de proces verbal de receptie, în conformitate cu Oferta financiară.

15.2.(1) Achizitorul are obligatia de a efectua plata către Prestator astfel încât termenul de plata sa nu depăsească 30 de zile de la data primirii facturii.

(2) Decontarea se va face pe baza facturii emise de Prestator. Factura se transmite către Achizitor cu adresa de înaintare si se depune la Direcţia Management Proiecte şi Finanţări Externe sau departamentul cu atribuții în domeniu sau se transmite utilizând serviciu de livrare rapidă a corespondentei.

15.3. (1) Prestatorul este răspunzător de corectitudinea şi exactitatea datelor înscrise în facturi şi se obligă să restituie atât sumele încasate în plus faţă de valoarea finală certificată, cât şi foloasele realizate necuvenit, aferente acestora, în 30 de zile de la primirea unei cereri în acest sens.

(2) Dacă Prestatorul nu va face plata sumelor menţionate la alineatul (1) în termenul limită de mai sus, Achizitorul va aplica penalităţi reprezentând 0,04% pentru fiecare zi de întârziere din plata neefectuată până la îndeplinirea efectivă a obligaţiilor.

(3) Compensarea poate opera pentru sumele datorate reciproc de parti.

15.4 (1) Prezentarea cu date eronate sau incomplete, faţă de prevederile legii şi ale contractului de achiziţie, a facturilor spre decontare, face sa nu curgă termenul de plată, daca Achizitorul sesizează Prestatorul despre neregulile constatate şi returnează facturile în original, în interiorul termenului de plata al facturii. Un nou termen de plata va curge de la primirea de către Achizitor a noilor facturi prezentate de către Prestator, completate cu date corecte, potrivit legii şi contractului.

(2) Achizitorul nu are dreptul să efectueze, iar Prestatorul să solicite, plăţi în avans.

***16. Raportare***

16.1. (1) Prestatorul este obligat să deruleze activitatea de raportare lunară, prin completarea rapoartelor lunare asupra activitătilor desfăsurate pentru prestarea serviciilor care fac obiectul contractului.

(2) Rapoartele se vor întocmi şi transmite Autorităţii contractante în primele 15 zile ale lunii ulterioare celei raportate.

***17. Drepturi de proprietate intelectuală***

17.1. Orice rapoarte şi date elaborate de Prestator sau de personalul său în executarea prezentului contract, vor deveni proprietatea exclusivă a Achizitorului. După încetarea prezentului contract, Prestatorul va remite toate aceste documente şi date Achizitorului. Prestatorul nu va păstra copii ale acestor documente ori date şi nu le va utiliza în scopuri care nu au legătură cu prezentul contract fără acordul scris prealabil al Achizitorului. Cu toate acestea, fiecare Parte este indreptatita sa pastreze copii si/sau extrase din documente sau informatii obtinute in cadrul derularii prezentului Contract, daca este obligata in acest sens prin reglementarile interne, prin legi sau prin reglementari emise de o autoritate de reglementare si supraveghere.

17.2. Fiecare Parte se obligă să păstreze confidențialitatea serviciilor care fac obiectul prezentului contract şi să nu divulge nici o informaţie obtinuta in legatura cu prezentul Contract, fără acordul scris prealabil al celeilalte parti, cu exceptia cazurilor in care este obligata sa divulge astfel de informatii prin legi sau prin reglementari emise de o autoritate de reglementare si supraveghere.

17.3. Orice rezultate ori drepturi, inclusiv drepturi de autor sau alte drepturi de proprietate intelectuală, dobândite în executarea prezentului contract vor fi proprietatea exclusivă a Achizitorului, care le va putea utiliza, publica, cesiona ori transfera aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală.

***18. Cesiunea***

18.1. Cesiunea creanţelor născute din contract este permisă, obligaţiile născute rămânând în sarcina părţilor contractante, astfel cum au fost stipulate şi asumate iniţial.

18.2. Cesiunea nu va exonera prestatorul de nicio responsabilitate privind garantia sau orice alte obligatii asumate prin contract.

***19. Forţa majoră***

19.1. Forţa majoră este constatată de o autoritate competentă.

19.2. Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 24 de ore de la încetare.

19.6. Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

***20. Amendamente***

20.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***21. Soluţionarea litigiilor***

21.1. Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

21.2. Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente teritorial in Romania, potrivit dreptului comun.

***22. Limba care guvernează contractul***

Limba care guvernează contractul este limba română.

***23. Comunicări***

23.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

23.2 Comunicările între părţi se pot face şi prin fax sau e-mail, cu condiţia confirmării în scris a primirii comunicării.

***24. Legea aplicabilă contractului***

Contractul va fi interpretat conform legilor din România.

***25. Dispozitii finale***

**25.1.** Prezentul contract, împreună cu anexele sale, care fac parte integrantă din cuprinsul său, reprezintă vointa părtilor și poate fi modificat cu acordul ambelor părti.

**25.2**. Urmărirea executării prezentului contract din partea Achizitorului se face de Directia Management Proiecte și Finantări Externe și de directiile de specialitate semnatare ale prezentului Contract, în functie de activitatea specifică fiecărei directii.

**25.3.** Prezentul contract a fost încheiat în 3 (șase) exemplare originale, din care 1 (unul) revine prestatorului.

**ACHIZITOR, PRESTATOR,**

**MUNICIPIUL BUCURESTI …………………………………**

**PRIMAR GENERAL …………………………..**

**Gabriela FIREA**

**Anexa 1 – referitoare la serviciile de agent de plată**

Obiectul prezentului document îl constituie mandatul acordat de către Achizitor Prestatorului în vederea desfășurării tuturor activităților aferente asigurării serviciilor de plată a principalului și dobânzii către deținătorii de obligațiuni municipale emise de către Achizitor.

În cadrul acestei Anexe vor fi valabile următoarele definiții:

**Data de înregistrare**: Data care servește la identificarea deținătorilor de obligațiuni înregistrați în registru care sunt îndreptățiți la plata cuponului și/sau a principalului la data cuponului/la maturitate, conform Prospectul pentru emisiunea de obligațiuni a Municipiului București realizată conform prevederilor prezentului contract de servicii.

**Data cuponului** - Ziua lucrătoare în care fiecare plată a cuponului aferent obligațiunilor devine scadentă.

**Depozitarul Central -** persoană juridică, constituită sub forma societăţii pe acţiuni, în conformitate cu prevederile Legii nr. 31/1990, *republicată, cu modificările şi completările ulterioare*, autorizată şi supravegheată de A.S.F., prin intermediul căreia Municipiul București efectuează plata sumelor cuvenite deținătorilor de obligațiuni, conform art. 146 alin (5^1) din Legea nr. 297/2004, privind piața de capital, cu modificările și completările ulterioare.

**OBLIGAȚIILE PĂRȚILOR**

Părțile se obligă să întreprindă demersurile necesare în relația cu Depozitarul Central în vederea executării mandatului acordat de către Achizitor Prestatorului pentru efectuarea serviciilor de plată a principalului și dobânzii către deținătorii de obligațiuni municipale emise de către Achizitor.

**1. Obligațiile Prestatorului**

* 1. Deschiderea unui cont bancar denumit „cont de distribuție” la …………………. pe numele Depozitarului Central, cont destinat virării de către Achizitor a sumelor necesare plăților periodice către investitori, prin intermediul Depozitarului Central.
  2. Calculul sumelor de plată către fiecare deținator de obligațiuni îndreptățit să primească sume cupoane sau principalul la scadență, pe baza Registrului Deținătorilor de Instrumente Financiare, furnizat de Depozitarul Central prin intermediul Achizitorului.
  3. Plata dobânzilor şi a principalului către investitori: Plata se va face prin intermediul Contului de Distribuție, ca urmare a transferului fondurilor necesare din contul de Trezorerie deschis pe numele Achizitorului în acest cont. Prestatorul va procesa plățile prin transfer bancar în conformitate cu instrucțiunile primite de la Depozitarul Central. Prestatorul își asumă efectuarea plăților numai pentru acei deținători de obligațiuni pentru care a primit din partea Depozitarului Central detaliile complete de plată (pe baza Registrului Deținătorilor de Instrumente Financiare) care trebuie să conțină informații privind: (i) deținătorii cu toate datele de identificare ale acestora (ii) contul bancar al deținătorului, în format IBAN sau (iii) contul Participantului la sistemul Depozitarului Central, pentru deținătorii care păstrează obligațiuni în conturi de instrumente financiare deschise la intermediari, brokeri sau agenți custode. Pentru acei deținători de obligațiuni pentru care Depozitarul Central nu furnizează Prestatorului detalii complete de plată, acesta din urmă returnează Achizitorului sumele rămase nealocate, împreună cu lista deținătorilor pentru care nu s-a efectuat plata.
  4. Prestatorul va procesa plățile către deținătorii de obligațiuni într-un termen de maximum 3 zile lucrătoare de la data stabilită ca dată de plată a cuponului, conform prevederilor legale, sub condiția îndeplinirii de către Achizitor a condițiilor din paragraful anterior.
  5. Prestatorul nu își asumă nicio obligație în ceea ce privesc eventualele întârzieri la plată intervenite în cazul existenței unor propriri asupra „contului de distribuție” deschis la ……………… pe numele Depozitarului Central.
  6. Prestatorul nu va avea obligația de executare a plăților prevazute la pct. 1.3 din prezenta anexă în cazul în care asupra Contului de Distribuție sunt instituite măsuri asiguratorii/de executare silită sau orice alte acțiuni care au ca efect indisponibilizarea sumelor / plata către un terț îndreptățit.
  7. În cazul modificării prevederilor legislației fiscale în sensul taxării veniturilor sau câștigurilor obținute din deținerea și tranzacționarea obligațiunilor, Prestatorul nu va avea obligația calculării taxelor și impozitelor aferente.

1. **Obligațiile Achizitorului**
   1. Achizitorul va furniza Prestatorului Registrul Deținătorilor de Instrumente Financiare primit de la Depozitarul Central, conținând detalii complete de identificare și de plată (numele deținătorilor, identificator (CNP/Cod Fiscal/Serie Pasaport, dupa caz), conturile deținătorilor de obligațiuni sau ale Participanților la sistemul Depozitarului Central în format IBAN, banca la care este deschis contul, numărul de obligațiuni), în termen de maximum 4 zile lucrătoare de la data de înregistrare a deținătorilor de obligațiuni îndreptățiți să primească cuponul sau principalul.
   2. Registrul Deținătorilor de Instrumente Financiare, așa cum este acesta definit la paragraful anterior va fi furnizat de către Achizitor Prestatorului prin e-mail în format electronic, criptat și purtând semnătura electronică a persoanelor autorizate.
   3. Achizitorul se angajează că informațiile și documentele furnizate Prestatorului vor fi complete și corecte și, pe cale de consecință, orice aspecte legate de eventuale neconcordanțe în legatură cu informațiile furnizate vor fi rezolvate de către Achizitor, fără implicarea Prestatorului. Achizitorul a luat cunostință și este de acord că Prestatorul va folosi și se va baza pe informațiile furnizate fără nicio investigare sau verificare independentă a acestora.
   4. Achizitorul are obligația de a alimenta Contul de Distribuție cel târziu cu o zi lucrătoare înaintea datei de plată a cuponului sau a principalului.
   5. Achizitorul se va abține de la orice acțiune sau inacțiune care ar putea împiedica Prestatorul să ducă la îndeplinire prevederile prezentului Contract.

**3. Modalități de plată servicii de agent de plată**

3.1 Prețul pentru serviciile de agent de plată pevăzute la art. 4.2 lit. b) din contract, în valoare de ………. lei + TVA, este plătibil anual, pe toată durata de viață a obligațiunilor emise, astfel:

| **Nr. Crt.** | **ANUL** | **SUMA DE PLATA (LEI)** |
| --- | --- | --- |
| 1 | 2019 | ………. lei + TVA |
| 2 | 2020 | ………. lei + TVA |
| 3 | 2021 | ………. lei + TVA |
| 4 | 2022 | ………. lei + TVA |
| 5 | 2023 | ………. lei + TVA |
| 6 | 2024 | ………. lei + TVA |
| 7 | 2025 | ………. lei + TVA |
| 8 | 2026 | ………. lei + TVA |
| 9 | 2027 | ………. lei + TVA |
| 10 | 2028 | ………. lei + TVA |